CELEX: 62015CN0163
Language: sl
Date: 2015-04-09 00:00:00
Title: Zadeva C-163/15: Predlog za sprejetje predhodne odločbe, ki ga je vložilo Oberlandesgericht Düsseldorf (Nemčija) 9. aprila 2015 – Youssef Hassan proti Breiding Vertriebsgesellschaft mbH

3.8.2015   
            
            
               SL
            
            
               Uradni list Evropske unije
            
            
               C 254/3
            
         Predlog za sprejetje predhodne odločbe, ki ga je vložilo Oberlandesgericht Düsseldorf (Nemčija) 9. aprila 2015 – Youssef Hassan proti Breiding Vertriebsgesellschaft mbH
   (Zadeva C-163/15)
   (2015/C 254/03)
   Jezik postopka: nemščina
   
      Predložitveno sodišče
   
   Oberlandesgericht Düsseldorf
   
      Stranki v postopku v glavni stvari
   
   
      Pritožnik: Youssef Hassan
   
      Nasprotna stranka v postopku s pritožbo: Breiding Vertriebsgesellschaft mbH
   
      Vprašanji za predhodno odločanje
   
   
               1.
            
            
               Ali člen 23(1), prvi stavek, Uredbe Sveta (ES) št. 207/2009 z dne 26. februarja 2009 o blagovni znamki Skupnosti (1) nasprotuje temu, da pridobitelj licence, ki ni vpisan v register znamk Skupnosti, uresničuje pravice zaradi kršitve znamke Skupnosti?
            
         
               2.
            
            
               Če je odgovor na prvo vprašanje pritrdilen: Ali člen 23(1), prvi stavek, Uredbe Sveta (ES) št. 207/2009 z dne 26. februarja 2009 o blagovni znamki Skupnosti nasprotuje nacionalni sodni praksi, v skladu s katero lahko pridobitelj licence uresničuje pravice imetnika znamke zoper kršitelja s pomočjo zastopnika interesov?
            
         
      (1)  UL L 78, str. 1.